Новая сістэма збору смецця ўкараняецца ў Гродне. Яна заснавана на прынцыпах сартавання бытавых адходаў. Шкло, паперу і пластмасу жыхарам абласнога цэнтра прапануецца размяшчаць у асобныя кантэйнеры. На сённяшні дзень працягваецца абсталяванне адпаведных пляцовак у гарадскіх мікрараёнах, завяршаецца камплектаванне парка спецыяльнай тэхнікі. А з увядзеннем у эксплуатацыю завода па сартаванні смецця пытанне набудзе комплексны характар.